আগন্তুক দিপাৱলী উৎসৱত পৰিৱেশৰ প্ৰতি লক্ষ্য ৰাখি দিল্লীৰ শাসনাধিষ্ঠ আপ চৰকাৰে প্ৰদেশখনত আতচবাজীৰ ব্যৱহাৰৰ ওপৰত আৰোপ কৰা নিষেধাজ্ঞাক প্ৰত্যাহ্বান জনাই বিজেপি সাংসদ মনোজ তিৱাৰীয়ে উচ্চতম ন্যায়ালয়ত দাখিল কৰা আবেদন নাকচ কৰিছে শীৰ্ষ আদালতে।
জৰুৰী শুনানিৰ বিচাৰি দাখিল কৰা আবেদন প্ৰত্যাখ্যান কৰি বৃহস্পতিবাৰে উচ্চতম ন্যায়ালয়ে বিজেপি সাংসদগৰাকীক সুস্থ পৰিৱেশৰ স্বাৰ্থত আতচবাজীৰ নামত খৰচ কৰিব বিচৰা ধন মিঠাইৰ নামত খৰচ কৰিবলৈ পৰামৰ্শ দিয়ে।
দিল্লী চৰকাৰৰ আতচবাজী নিষেধাজ্ঞা নীতিৰ বিৰুদ্ধে মনোজ তিৱাৰীয়ে ১০ অক্টোবৰত উচ্চতম ন্যায়ালয়ত আবেদন দাখিল কৰিছিল। কালি এই আবেদনৰ শুনানিৰ সময়ত শীৰ্ষ আদালতে দিল্লীৰ প্ৰদূষণৰ মাত্ৰা দেখা পাইছে নে বুলি আবেদনকাৰী তিৱাৰীক প্ৰশ্ন কৰে।
উল্লেখ্য যে একাংশ হিন্দুত্ববাদী সংগঠন তথা সোঁ-পন্থী গোটে দেৱালীত আতচবাজীৰ ওপৰত দিয়া নিষেধাজ্ঞাক পৰম্পৰাগত প্ৰথাৰ বিৰুদ্ধে বৈষম্যমূলক আচৰণ কৰা বুলি অভিযোগ কৰিছে।
এনে অভিযোগেৰে ইতিপূৰ্বে দিল্লী উচ্চ ন্যায়ালয়তো নিষেধাজ্ঞা প্ৰত্যাহাৰ বিচাৰি আবেদন দাখিল কৰিছিল যদিও উচ্চ ন্যায়ালয়ে এই আবেদন গ্ৰহণ কৰিবলৈ অস্বীকাৰ কৰিছিল।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
